Viktorija Georgieva

Viktorija Georgieva (; s. 21. syyskuuta 1997 Varna, Bulgaria), tunnettu myös taiteilijanimellään Victoria (usein myös VICTORIA), on bulgarialainen laulaja ja lauluntekijä. Hän nousi kuuluisuuteen osallistuessaan X-Factor Bulgaria -kilpailun neljännelle tuotantokaudelle. Kilpailun jälkeen hän aloitti uransa laulajana. Georgievan oli tarkoitus edustaa Bulgariaa kappaleella "Tears Getting Sober" vuoden 2020 Euroviisuissa Rotterdamissa. Ne kuitenkin peruttiin koronaviruspandemian vuoksi, ja hänet valittiin sen sijaan Bulgarian edustajaksi vuoden 2021 kilpailuun, tällä kertaa kappaleella "Growing Up Is Getting Old".

 Ura 
 Varhainen ura 
Georgieva aloitti laulamisen yksitoistavuotiaana. Jonkin ajan kuluttua hän ilmoittautui Angel Voices -nimiseen laulukouluun, jossa hänen lauluopettajanaan toimi Atanaska Lipcheva. Georgieva koe-esiintyi X-Factor Bulgarian kolmella ensimmäisellä tuotantokaudella, mutta ei kuitenkaan päässyt koe-esiintymisistään läpi suurimmaksi osin nuoren ikänsä takia.

 2015: X Factor Bulgaria 
Vuonna 2015, X-Factor Bulgarian neljännellä tuotantokaudella Georgieva pääsi läpi koe-esiintymisestään. Kilpailussa hänet sijoitettiin tyttöjen joukkueeseen ja hänen mentorinaan toimi räppäri nimeltä Krisko. Georgieva kuitenkin karsiutui kisasta 9. viikon aikana ja sijoittui kilpailussa kuudenneksi.

 X-Factor Bulgaria -kilpailun esitykset ja tulokset Jakso Teema Kappale Tulos Koe-esiintyminen Oma valinta "One and Only" Jatkoon Boot camp Ryhmäesitys "I'll Be" Jatkoon Judges' houses Oma valinta "Sweet Dreams" Live-esityksiin 1. live-esitys Ykköshitit "Set Fire to the Rain" Jatkoon 2. live-esitys Halloween "Read All About It" Jatkoon 3. live-esitys Ensirakkaus "Hello" Jatkoon 4. live-esitys Bulgarialaiset hittikappaleet "Искам те" Jatkoon 5. live-esitys Elokuvamusiikki "Show Me How You Burlesque" Kahden huonoimman joukossa Kaksinkamppailu "Who You Are" 6. live-esitys Diivat ja sankarit "Halo" Jatkoon 7. live-esitys Diskokappaleet "Hot Stuff" Jatkoon 8. live-esitys Kansainväliset hitit "Camino" Jatkoon Joulushow Joulu "Jingle Bells" Ei pudotuksia 9. live-esitys Rakkaus on kaikki "Titanium" Putosi kilpailusta (6. sija) "Aquarius" (A.V.A.:n kanssa)  Kaksinkamppailu "Rise Up"

 2016–2018: Ensimmäinen single ja Monte Music 
Vaikka Georgieva ei voittanutkaan X-Factor Bulgaria -kilpailua, Virginia Records tarjosi hänelle levytyssopimusta. Georgieva kuitenkin kieltäytyi tarjouksesta. Vuonna 2016 hän solmi levytyssopimuksen Monte Music -nimisen levy-yhtiön kanssa. 10. heinäkuuta 2016 hän julkaisi ensimmäisen singlensä nimeltä "Ništo slutšaino". Kappaleen ohjasi Bashmotion ja siinä olivat mukana VenZy ja Niki Bakalov.И Вики от "Х Фактор" се присъедини към лейбъла на Графа Georgieva julkaisi sittemmin kaksi muuta singleä Monte Musicin kautta: "Nezavăršen roman" -kappaleen vuonna 2016 ja "Tšast ot men" -kappaleen vuonna 2017. Keskinäisten konfliktien jälkeen Georgieva jätti levy-yhtiön vuoden 2017 loppupuolella.

Vuonna 2018 Georgieva vietti kymmenen päivää Kalifornian Los Angelesissa, jossa hän kirjoitti ja kuvasi ensimmäisen englanninkielisen kappaleensa nimeltä "I Wanna Know", joka julkaistiin kesäkuussa 2019. Kappaleen musiikkivideon on ohjannut Dimitry Stefanov ja tuottanut Velina Ilieva.

 2019– Eurovision laulukilpailu ja kansainvälinen ura 
25. marraskuuta 2019 ilmoitettiin, että Georgieva, joka käytti tässä vaiheessa taiteilijanimenään Victoria, edustaisi Bulgariaa vuoden 2020 Euroviisuissa. Georgieva ja hänen sponsorinsa Ligna Group kirjoittivat kappaleen nimeltä "Tears Getting Sober", joka kertoo ihmisten sisäisistä vaikeuksista, aihe, joka on hyvin lähellä Georgievaa. Koronaviruspandemian vuoksi vuoden 2020 Eurovision laulukilpailu peruttiin, mutta Victoria valittiin silti Bulgarian edustajaksi seuraavaan vuoden 2021 kilpailuun.

Kesäkuussa 2020 Georgieva julkaisi uuden kappaleensa nimeltä "Alright". Kappale oli kirjoitettu yhdessä Eurovision-laulunkirjoitusleireistä ja se kantaa viestinään toivon ja uuden alun sanomaa. Muutama viikko myöhemmin, elokuussa, Georgieva ja hänen tiiminsä viettivät kymmenen päivää Eurovision-laulunkirjoitusleireillä, jotka järjestettiin Burgasissa ja Primorskossa, missä he onnistuivat kirjoittamaan muutamia potentiaalisia kappaleita, joita Georgieva voisi käyttää. Marraskuussa Georgieva julkaisi kolmannen singlensä nimeltä "Ugly Cry", joka oli yhtä menestyksekäs kuin edelliset kaksi.

Tammikuussa 2021 Georgieva ilmoitti julkaisevansa ensimmäisen EP-levynsä nimeltä A Little Dramatic jossain vaiheessa helmikuussa. EP-levy sisälsi viisi potentiaalista kappaletta, jotka voisivat edustaa Bulgariaa vuoden 2021 Eurovision laulukilpailussa. EP-levy ei sisältänyt singleä "Ugly Cry", mutta kappaleen katsottiin olevan myös potentiaalinen kappale edustamaan Bulgariaa. EP-levyn pääsingle nimeltä "Imaginary Friend" julkaistiin 14. helmikuuta 2021. 11. maaliskuuta ennalta äänitetyn konsertin aikana, joka esitettiin YouTubessa, ilmoitettiin, että Victorian euroviisuedustuskappale on "Growing Up Is Getting Old".

Diskografia
 EP-levyt 
 Nimi Yksityiskohdat A Little Dramatic Julkaistu: 26. helmikuuta 2021
 Levy-yhtiö: Ligna Studios
 Formaatti: digitaalinen lataus, striimaus

Singlet
 Nimi Vuosi Listasijoitukset Albumi BUL ”Ništo slutšaino (Нищо случайно)”(feat. Niki Bakalov ja VenZy) 2016 — rowspan="8"  ”Nezavăršen roman (Незавършен роман)” 15 ”Tšast ot men (Част от мен)” 2017 28 ”Stranni vremena (Странни времена)” 2018 28 ”I Wanna Know” 2019 — ”Tears Getting Sober” 2020 2 "Alright." — "Ugly Cry" — "Growing Up Is Getting Old" 2021 — A Little Dramatic

 Mainos-singlet 
 Nimi Vuosi Albumi "Imaginary Friend" 2021 A Little Dramatic "Dive into Unknown" "Phantom Pain" "The Funeral Song"

 Lähteet 



Luokka:Bulgarialaiset laulajat
Luokka:Bulgarian euroviisuedustajat
Luokka:Vuoden 2020 euroviisuedustajat
Luokka:Vuoden 2021 euroviisuedustajat
Luokka:Vuonna 1997 syntyneet
Luokka:Elävät henkilöt